**Määruse (EL) 2019/2088 artikli 4 kohane teave jätkusuutlikkuse kohta finantsteenuste sektoris.**

**Avaldus investeerimisotsuste põhilise negatiivse mõju kohta jätkusuutlikkusteguritele**

30.06.2024

**Finantsturu osaline:** ERGO Life Insurance SE (LEI 5493001IOWSPIYMXRA82)

ERGO Life Insurance SE (edaspidi: ERGO) on Munich Re kontserni kuuluva ERGO kontserni äriühing. Kontsern on üks maailma juhtivaid edasikindlustuse, esmase kindlustuse ja kindlustusega seotud riskilahenduste pakkujaid.

**Kokkuvõte**

Siinne avaldus põhilise negatiivse mõju kohta hõlmab ajavahemikku 1. jaanuarist kuni 31. detsembrini 2023.

ERGO võtab investeerimisotsuste tegemisel arvesse põhilist negatiivset mõju jätkusuutlikkusteguritele.

Investeerimisotsused võivad põhjustada või soodustada – märkimisväärset või tõenäoliselt märkimisväärset – negatiivset mõju jätkusuutlikkusteguritele (negatiivne mõju jätkusuutlikkusele) või olla sellega otseselt seotud. Jätkusuutlikkustegurid hõlmavad muu hulgas keskkonnaga, sotsiaalseid ja töötajatega seotud küsimusi, inimõiguste austamist ning korruptsiooni ja altkäemaksu tõkestamist. Jätkusuutlikkustegureid nimetatakse ka ESG kriteeriumideks. Ingliskeelne lühend ESG tähistab keskkonnaga (E, *environmental*), sotsiaalseid (S, *social*) ja äriühingu üldjuhtimisega (G, *governance*) seotud kriteeriume.

Jätkusuutlikkusaspektide arvestamine on meie jaoks väga tähtis tegur. Me läheneme jätkusuutlikkusele terviklikult ning oleme selle põhiselt lõiminud tähtsad keskkonna-, sotsiaal- ja juhtimisaspektid investeerimisotsuste tegemisse. See aitab meil tuvastada keskkonna-, sotsiaal- ja juhtimisaspektidega seotud riske ning võimalusi, mis lähevad kaugemale tavapärasest finantsanalüüsist, ja teha pikas perspektiivis vastutustundlikke investeerimisotsuseid. Meie jätkusuutlik lähenemisviis põhineb Munich Re osalusel valminud vastutustundliku investeerimise põhimõtetel.

Investeeringute tegemisel lähtutakse kolmest printsiibist: määratletud välistamiskriteeriumid, peamised investeerimisvaldkonnad, nagu taastuvenergia või rohelised võlakirjad, ning ESG kriteeriumide süsteemne lõimimine investeerimisprotsessi.

Oma püüdluste rõhutamiseks liitus Munich Re 2020. aastal algatusega „Net-Zero Asset Owner Alliance“ ja püüab vähendada 2050. aastaks oma varade portfelli CO₂ heitkoguseid. Selle liikmesuse raames on kontsern lubanud loobuda 2040. aastaks küttesöe kasutamisest. Ühe sammuna selles suunas on Munich Re kontsern võtnud vastu investeeringute kliimastrateegia „Ambition 2025“, milles on sätestatud selged eesmärgid kliimakaitsesse panustamiseks. Need eesmärgid seatakse kontserni tasandil ja ERGO aitab nende saavutamisele kaasa nii palju kui võimalik.

Me karmistame järk-järgult oma välistamiskriteeriume söe-, nafta- ja gaasiinvesteeringute puhul, samuti investeeringute puhul riikidesse ning ettevõtetesse, kus esineb tõsiseid rikkumisi töötingimuste, võrdõiguslikkuse ja diskrimineerimise ning elutingimuste valdkonnas (vähemuste kaitse, õigus puhtale ja tervislikule keskkonnale).

ERGO on juba lõpetanud investeerimise äriühingutesse, mis teenivad üle 30% oma tulust küttesöest. Äriühingud, kes teenivad 15–30% oma tulust küttesöest, jäetakse investeeringute tegemisel kõrvale või kaasatakse valikuliselt asjaomase juhtkonnaga peetava dialoogi kaudu. Meie kontsernisisene varahaldur MEAG kaasab äriühinguid kas kollektiivselt (nt algatuse „Climate Action 100+“ raames) või individuaalselt.

Tegelike või potentsiaalsete investeeringute puhul kontrollitakse negatiivset mõju nendele keskkonnateguritele. Investeeringud sellistesse äriühingutesse, kes teenivad rohkem kui 10% oma tulust õliliiva kaevandamisest, on keelatud. Me arvestame ka sotsiaalsete standardite, töötingimuste ja inimõiguste järgimist ning korruptsiooni ja altkäemaksu tõkestamist. Me välistame investeeringud keelatud relvi (kassettlahingumoon ja jalaväemiinid) tootvatesse äriühingutesse. Samuti välistatakse investeeringud toidukaupadesse (nt teravili ja õliseemned, kariloomad, piimatooted). Lubatud ei ole investeerida MSCI CCC reitinguga (ESG reitingute skaalal AAA–CCC) riikide riigivõlakirjadesse ja valitsusega seotud asutuste võlakirjadesse.

Metoodilised selgitused PAI arvutamise kohta 2023. aastal

* PAI varade klassifikatsiooni riigivõlakirjad: valitsusega seotud ettevõtted või riigi omandis olevad ettevõtted ei kuulu 2023. aastal enam riigivõlakirjade kategooriasse, vaid need liigitatakse ettevõtete võlakirjade kategooriasse.
* PAI näitaja I.15: andmete esitaja ISS corporate solutions kohandas oma metoodikat, et see oleks kooskõlas PCAF-i (Süsiniku arvepidamise finantspartnerluse) standardiga. Kasvuhoonegaaside intensiivsus investeeringute objektiks olevates riikides ei põhine enam ainult 1. valdkonna heitkogustel, vaid hõlmab ka 2. ja 3. valdkonna heitkoguseid.
* Aruandeaastaks 2023 tuli lisada kaks täiendavat vabatahtlikku PAI näitajat:
	+ II.4 Investeeringute osakaal investeerimisobjektiks olevatesse äriühingutesse, kellel puuduvad süsinikdioksiidi heitkoguste vähendamise algatused, mille eesmärk on viia need vastavusse Pariisi lepinguga
	+ III.9 Investeeringute osakaal üksustes, kellel puudub inimõigusi käsitlev poliitika
* Mõne vara puhul puuduvad endiselt andmed negatiivse mõju kohta. Kui andmeid oli võimalik koguda, võrreldakse tuvastatud negatiivset mõju nende investeeringute koguarvuga, mille kohta andmeid koguti. Investeeringuid, mille kohta andmed puuduvad, ei võeta suhtarvu nimetajas arvesse.

Arvestame põhilist negatiivset mõju üksuse tasandil, mõõtes ja jälgides negatiivset kogumõju oma investeeringute jätkusuutlikkusteguritele. Jälgime 14-t kohustuslikku põhilise negatiivse mõju näitajat ja kahte vabatahtlikku näitajat, mis on määratletud jätkusuutlikkust käsitleva teabe avalikustamise määruses (SFDR). Teave pärineb erinevatelt andmeesitajatelt kättesaadavate andmete ulatuses. Eelkõige puuduvad põhilise negatiivse mõju andmed mõne meie portfellis oleva osalusinvesteeringu, kontsernisisese laenu ja investeerimisfondi kohta.

Nagu eespool mainitud, jälgime peale kohustuslike näitajate ka vabatahtlikku näitajat, mis on seotud meie portfelli investeeringute kokkupuutega suure veestressiga aladega. Selle näitaja all jälgime selliste investeeringute osakaalu, mis on tehtud investeerimisobjektiks olevatesse äriühingutesse, kelle tegevuskohad asuvad suure veestressiga aladel ja kus puudub veemajanduspoliitika. Näitaja kuulub kliima ja keskkonnaga seotud lisanäitajate alla, nagu on määratletud SFDRis (tabel 2, näitaja 8).

Samuti kaalume lisanäitajat, mis hõlmab sotsiaalseid ja töötajatega seotud küsimusi. Selle näitaja puhul jälgime tööõnnetuste määra investeerimisobjektiks olevates äriühingutes, mis väljendub kaalutud keskmisena. Näitaja kuulub lisanäitajate alla, mis hõlmab sotsiaalseid ja töötajatega seotud küsimusi, inimõiguste austamist ning korruptsiooni- ja altkäemaksuvastast võitlust, nagu on määratletud SFDR-is (tabel 3, näitaja 2).

**Jätkusuutlikkusteguritele avalduva põhilise negatiivse mõju kirjeldus**

**Investeerimisobjektiks olevatesse äriühingutesse tehtavate investeeringute suhtes kohaldatavad näitajad**

|  |  |  |  |  |
| --- | --- | --- | --- | --- |
| **Jätkusuutlikkusele avalduva negatiivse mõju näitaja** | **Mõõtühik** | **Mõju 2023** | **Mõju 2022** | **Võetud meetmed ning järgmiseks aruandlusperioodiks kavandatud meetmed ja seatud eesmärgid** |
| **KLIIMANÄITAJAD JA MUUD KESKKONNANÄITAJAD** |
| Kasvuhoonegaaside heide | 1 Kasvuhoonegaaside heide | 1. valdkonna kasvuhoonegaaside heide | 2911,1 tCO2 | 3984,3 tCO2 | Meie kontsern ühines 2020. aasta jaanuaris algatusega „Net-Zero Asset Owner Alliance“ ja võttis kohustuse tagada 2050. aastaks oma investeerimisportfelli CO₂-neutraalsus. Kooskõlas Pariisi kliimakokkuleppe eesmärkidega on investorite algatuse eesmärk aidata kaasa keskmise üleilmse soojenemise hoidmisele alla 1,5 °C.Selle liikmesuse raames on kontsern lubanud ka loobuda 2040. aastaks küttesöe kasutamisest. Need eesmärgid seatakse kontserni tasandil ja ERGO aitab nende saavutamisele kaasa nii palju kui võimalik. |
|  |  | 2. valdkonna kasvuhoonegaaside heide | 589,8 tCO2 | 832,1 tCO2 |
|  |  | 3. valdkonna kasvuhoonegaaside heide | 37 685,2 tCO2 | 25 227,2 tCO2 |
|  |  | Kasvuhoonegaaside koguheide | 41 186,1 tCO2 | 30 043,6 tCO2 |
|  | 2. Süsinikujälg | Süsinikujälg | 967,1 tCO2e/m € | 811,7 tCO2e/m € |
|  | 3. Investeerimisobjektiks olevate äriühingute kasvuhoonegaaside heitemahukus | Investeerimisobjektiks olevate äriühingute kasvuhoonegaaside heitemahukus | 1879,9 tCO2/m € | 1815,3 tCO2/m € |
|  | 4. Kokkupuude fossiilkütusesektoris tegutsevate äriühingutega | Fossiilkütusesektoris tegutsevatesse äriühingutesse tehtud investeeringute osakaal | 7% | 13% |
|  | 5. Taastumatu energia tarbimise ja tootmise osakaal | Investeerimisobjektiks olevate äriühingute poolt taastumatutest energiaallikatest toodetud taastumatu energia tarbimise ja tootmise osakaal võrreldes taastuvatest energiaallikatest toodetud energia tarbimise ning tootmisega, mis väljendub protsendina kõigist energiaallikatest | 78% | 79% |
|  | 6. Energiatarbimise intensiivsus suure mõjuga kliimasektori kohta | Investeerimisobjektiks olevate äriühingute energiatarbimine gigavatt-tundides (GWh) miljoni euro suuruse tulu kohta igas suure mõjuga kliimasektoris |  |  |
|  |  | Sektor A | 0,0 | 0,0 |
|  |  | Sektor B | 0,0 | 0,0 |
|  |  | Sektor C | 0,2 | 0,1 |
|  |  | Sektor D | 0,1 | 1,1 |
|  |  | Sektor E | 0,0 | 0,0 |
|  |  | Sektor F | 0,0 | 0,0 |
|  |  | Sektor G | 0,0 | 0,0 |
|  |  | Sektor H | 0,7 | 0,9 |
|  |  | Sektor L | 0,0 | 0,0 |
| Elurikkus | 7. Tegevus, mis mõjutab negatiivselt elurikkuse seisukohast tundlikke alasid | Selliste investeeringute osakaal, mis on tehtud investeerimisobjektiks olevatesse äriühingutesse, mille tegevuskohad/tegevused asuvad elurikkuse seisukohast tundlikel aladel või nende lähedal, kui investeerimisobjektiks olevate äriühingute tegevus mõjutab neid alasid negatiivselt | 1% | 0% | Kuigi me ei ole seadnud eraldi eesmärke elurikkuse, vee ja jäätmetega seotud näitajate jaoks, arvestame oma investeerimisotsustes siiski ESG aspekte, lõimides need korrakindlalt oma investeeringute juhtimistegevustesse. Välised ESG andmete pakkujad varustavad meid emitentide ESG reitingute, uurimisandmete ja näitajatega (sealhulgas ka konkreetsete ESG aspektidega, mis on näiteks seotud keskkonna- ja sotsiaalküsimuste ning elurikkusega). Emitente, kelle ESG reiting on madal või kes avaldavad mitme näitaja all suurt negatiivset mõju, võidakse täiendavalt analüüsida ja kõrvale jätta. |
| Vesi | 8. Vetteheide | Investeerimisobjektiks olevate äriühingute vetteheide tonnides investeeritud miljoni euro kohta, mis väljendub kaalutud keskmisena | 2,20 | 0,31 |
| Jäätmed | 9. Ohtlike jäätmete ja radioaktiivsete jäätmete suhtarv | Investeerimisobjektiks olevate äriühingute tekitatud ohtlike ja radioaktiivsete jäätmete kogus tonnides investeeritud miljoni euro kohta, mis väljendub kaalutud keskmisena | 37,66 | 1,95 |
| **SOTSIAALSETE JA TÖÖTAJATEGA SEOTUD, INIMÕIGUSTE AUSTAMISE NING KORRUPTSIOONI JA ALTKÄEMAKSU TÕKESTAMISE NÄITAJAD** |
| Töötajatega seotud ja sotsiaalküsimused | 10. ÜRO üleilmse kokkuleppe põhimõtete ning hargmaiseid ettevõtteid käsitlevate Majanduskoostöö ja Arengu Organisatsiooni (OECD) suuniste rikkumine | Selliste investeeringute osakaal, mis on tehtud investeerimisobjektiks olevatesse äriühingutesse, mis on olnud seotud ÜRO üleilmse kokkuleppe põhimõtete või hargmaiseid ettevõtteid käsitlevate OECD suuniste rikkumisega | 1% | 2% | Meie kontsern oli üks esimesi ÜRO vastutustundliku investeerimise põhimõtete allkirjastajaid ja järgib neid siiani. Selle algatuse eesmärk on parandada arusaama investeerimistegevuse mõjust keskkonna-, sotsiaal- ja juhtimisküsimustele ning toetada allakirjutanuid nende küsimuste lõimimisel oma investeerimisotsustesse.Kuigi me ei ole seadnud eraldi eesmärke töötajatega seotud ja sotsiaalnäitajate jaoks, arvestame oma investeerimisotsustes siiski ESG aspekte, lõimides need korrakindlalt oma investeeringute juhtimistegevustesse. Välised ESG andmete pakkujad varustavad meid emitentide ESG reitingute, uurimisandmete ja näitajatega (sealhulgas ka konkreetsete ESG aspektidega, mis on näiteks seotud keskkonna ja sotsiaalküsimuste ning inimõigustega). Emitente, kelle reiting on madal või kes avaldavad mitme näitaja all suurt negatiivset mõju, võidakse täiendavalt analüüsida ja kõrvale jätta. |
|  | 11. Puuduvad menetlused ja vastavuskontrolli mehhanismid, et jälgida vastavust ÜRO üleilmse kokkuleppe põhimõtetele ja hargmaiseid ettevõtteid käsitlevatele OECD suunistele  | Selliste investeeringute osakaal, mis on tehtud investeerimisobjektiks olevatesse äriühingutesse, kus puuduvad strateegiad, et jälgida vastavust ÜRO üleilmse kokkuleppe põhimõtetele või hargmaiseid ettevõtteid käsitlevatele OECD suunistele, või kaebuste menetlemise mehhanismid ÜRO üleilmse kokkuleppe põhimõtete või hargmaiseid ettevõtteid käsitlevate OECD suuniste rikkumise menetlemiseks | 28% | 0% |
|  | 12. Korrigeerimata sooline palgalõhe | Investeerimisobjektiks olevate äriühingute keskmine korrigeerimata sooline palgalõhe | 17% | 18,4% |
|  | 13. Juhtorganite sooline mitmekesisus | Juhtorganite nais- ja meesliikmete keskmine suhtarv investeerimisobjektiks olevates äriühingutes, mis väljendub protsendina kõigist juhtorgani liikmetest | 40% | 36,5% |
|  | 14. Kokkupuude vastuoluliste relvadega (jalaväe vastased miinid, kobarlahingumoon, keemia- ja bioloogilised relvad) | Selliste investeeringute osakaal, mis on tehtud investeerimisobjektiks olevatesse äriühingutesse, mis on seotud vastuoluliste relvade tootmise või müügiga | 0% | 0,0% |

**Riikidesse ja rahvusülestesse organisatsioonidesse tehtavate investeeringute suhtes kohaldatavad näitajad**

|  |  |  |  |  |
| --- | --- | --- | --- | --- |
| **Jätkusuutlikkusele avalduva negatiivse mõju näitaja** | **Mõõtühik** | **Mõju 2023** | **Mõju 2022** | **Võetud meetmed ning järgmiseks aruandlusperioodiks kavandatud meetmed ja seatud eesmärgid** |
| Keskkonnamõju | 15. Kasvuhoonegaaside heitemahukus | Kasvuhoonegaaside heitemahukus investeerimisobjektiks olevates riikides | 330,0 tCO₂/m € SKP | 196,3 tCO₂/m € SKP | Vt ülaltoodud tabelis keskkonnanäitajate 1–6 kohta toodud kommentaari, mis on seotud ka meie investeeringutega riikidesse ja rahvusülestesse organisatsioonidesse |
| Sotsiaalne mõju | 16. Investeerimisobjektiks olevad riigid, kus esineb sotsiaalseid rikkumisi | Selliste investeerimisobjektiks olevate riikide arv, kus esineb sotsiaalseid rikkumisi (absoluutarv ja suhteline arv jagatuna kõigi investeerimisobjektiks olevate riikidega), nagu on osutatud rahvusvahelistes lepingutes ja konventsioonides, ÜRO põhimõtetes ning vajaduse korral riigisisestes õigusaktides | 0 | 0 | Vt ülaltoodud tabelis sotsiaalsete näitajate 10–14 kohta toodud kommentaari, mis on seotud ka meie investeeringutega riikidesse ja rahvusülestesse organisatsioonidesse |

**Kinnisvarainvesteeringute suhtes kohaldatavad näitajad**

|  |  |  |  |  |
| --- | --- | --- | --- | --- |
| **Jätkusuutlikkusele avalduva negatiivse mõju näitaja**  | **Mõõtühik** | **Mõju 2023** | **Mõju 2022** | **Võetud meetmed ning järgmiseks aruandlusperioodiks kavandatud meetmed ja seatud eesmärgid** |
| Fossiilkütused | 17. Kokkupuude fossiilkütustega kinnisvara kaudu | Fossiilkütuste kaevandamise, ladustamise, transpordi või tootmisega seotud kinnisvarasse tehtud investeeringute osakaal | 0,0% | 0,0% | Vt ülaltoodud tabelis keskkonnanäitajate 1–6 kohta toodud kommentaari, mis on seotud ka meie investeeringutega kinnisvarasse |
| Energiatõhusus | 18. Kokkupuude kehva energiatõhususega kinnisvaraga | Kehva energiatõhususega kinnisvarasse tehtud investeeringute osakaal | 0,0% | 0,0% |

**Muud jätkusuutlikkusteguritele avalduva põhilise negatiivse mõju näitajad**

**Investeerimisobjektiks olevatesse äriühingutesse tehtavate investeeringute suhtes kohaldatavad näitajad**

|  |  |  |  |  |
| --- | --- | --- | --- | --- |
| **Jätkusuutlikkusele avalduva negatiivse mõju näitaja**  | **Mõõtühik** | **Mõju 2023** | **Mõju 2022** | **Võetud meetmed ning järgmiseks aruandlusperioodiks kavandatud meetmed ja seatud eesmärgid** |
| **KLIIMANÄITAJAD JA MUUD KESKKONNANÄITAJAD** |
| Heited | 4. Investeeringud äriühingutesse, millel puuduvad süsinikdioksiidi heitkoguste vähendamise algatused | Selliste investeeringute osakaal, mis on tehtud investeerimisobjektiks olevatesse äriühingutesse, kellel puuduvad süsinikdioksiidi heitkoguste vähendamise algatused, mille eesmärk on viia need vastavusse Pariisi lepinguga | 42% | Andmeid ei ole | Vt ülaltoodud tabelis vee- ja jäätmenäitajate 8–9 kohta toodud kommentaari, mis on samuti selle näitajaga seotud |
| Vesi, jäätmed ja materjalidest tulenevad heited | 8. Kokkupuude suure veestressiga aladega | Selliste investeeringute osakaal, mis on tehtud investeerimisobjektiks olevatesse äriühingutesse, kelle tegevuskohad asuvad suure veestressiga aladel ja kus puudub veemajanduspoliitika | 0% | 3,8% |

**Töötajatega seotud ja sotsiaalküsimuste, inimõiguste austamise ning korruptsiooni- ja altkäemaksuvastase võitlusega seotud täiendavad näitajad**

**Investeerimisobjektiks olevatesse äriühingutesse tehtavate investeeringute suhtes kohaldatavad näitajad**

|  |  |  |  |  |
| --- | --- | --- | --- | --- |
| **Jätkusuutlikkusele avalduva negatiivse mõju näitaja**  | **Mõõtühik** | **Mõju 2023** | **Mõju 2022** | **Võetud meetmed ning järgmiseks aruandlusperioodiks kavandatud meetmed ja seatud eesmärgid** |
| **SOTSIAALSETE JA TÖÖTAJATEGA SEOTUD, INIMÕIGUSTE AUSTAMISE NING KORRUPTSIOONI JA ALTKÄEMAKSU TÕKESTAMISE NÄITAJAD** |
| Töötajatega seotud ja sotsiaalküsimused | 2. Õnnetusjuhtumite määr | Investeerimisobjektiks olevates äriühingutes toimunud õnnetusjuhtumite määr, mis väljendub kaalutud keskmisena | 0,03 | 0,02 | Vt ülaltoodud tabelis sotsiaalsete näitajate 10–14 kohta toodud kommentaari, mis on samuti selle näitajaga seotud |
| Inimõigused | 9. Inimõigusi käsitleva poliitika puudumine | Investeeringute osakaal üksustes, millel puudub inimõigusi käsitlev poliitika | 2% | Andmeid ei ole |

**Jätkusuutlikkusteguritele avalduva põhilise negatiivse mõju tuvastamise ja prioriseerimise põhimõtete kirjeldus**

ERGO investeeringute protsesse kontrollib ja juhib tsentraalselt Munich Re eriotstarbeline kontserni investeeringute juhtimise (GIM - Group Investment Management) osakond. Investeeringute valikul võetakse arvesse ESG kriteeriume, mille jaoks on kehtestatud kogu kontserni hõlmav siduv suunis, „Vastutustundliku investeerimise suunis“. Selle koostab ja vaatab korrapäraselt läbi GIMi ESG investeeringute üksus.

Praegu kehtiva versiooni kinnitas – pärast Munich Re heakskiitu - 21.06.2023 ERGO Group AG juhatus ja 29.06.2023 ERGO International AG juhatus. ERGO juhatus otsustas kohaldada direktiivi 15.09.2023. Jätkusuutlikkust käsitleva teabe avalikustamist finantsteenuste sektoris käsitlevast määrusest (EL) 2019/2088 tulenevate aruandluskohustuste rakendamine ja vajaliku ESG andmete hoidla loomine on alates 2021. aastast toimunud kogu kontserni hõlmavate projektide kaudu.

Investeerimisportfelli jätkusuutlikkusnäitajaid kogub peamiselt meie varahaldur MEAG, tuginedes likviidsete investeeringute puhul välistele andmeesitajatele, nagu MSCI ESG Research ja ISS Corporate Solutions. Kinnisvara ja mittelikviidsete investeeringute puhul täiendame andmeid enda ning MEAG-i siseanalüüsidega. Turul kättesaadavad andmed on siiski ebatäielikud, sest kõik ettevõtted üle maailma ei ole tegelikult kohustatud asjaomaseid andmeid avaldama. Olemasolevate andmete kvaliteet paraneb alles lähiaastatel ja me võtame vastu asjaomased standardid.

Aruandesse ei ole lisatud andmeid klientide arvel ja riskil põhineva investeerimisriskiga elukindlustuse fondide kohta. Selle põhjuseks on fondide esitatud andmete kehv kvaliteet. Kuna märkimisväärne osa fondidest esitas ebaõigeid andmeid, põhineb meie väljaanne 2023. aastal endiselt otseinvesteeringutel. Järgnevatel aastatel on meie eesmärk lisada fondide andmed täiustatud andmebaasi.

Mis puudutab võimalikke vigade allikaid, siis MEAG tugineb kontserni finantsfunktsiooni raames suures osas kolmandatelt isikutelt saadud andmetele. Need andmed võivad osutuda ebatäielikuks, aegunud või vääraks. Me püüame neid võimalikke vigu vähendada kolmandatest osalistest teenusepakkujate hoolika valiku ja kasutatavate meetodite regulaarse läbivaatamise teel.

Eespool toodud tabelis on 18 kohustuslikku näitajat, mis on seotud äriühingutesse tehtavate investeeringutega. Peale selle tuleb valida üks lisanäitaja nii kliima ja muude keskkonnanäitajate kui ka töötajatega seotud ja sotsiaalküsimuste, inimõiguste austamise ning korruptsiooni- ja altkäemaksuvastase võitlusega seotud näitajate hulgast. Siinkohal avalikustame kaks näitajat: „Investeeringud äriühingutesse, millel puuduvad süsinikdioksiidi heitkoguste vähendamise algatused“, „Kokkupuude suure veestressiga aladega“ ja „Õnnetuste määr“ ning „Inimõigusi käsitleva poliitika puudumine“.

Valiku aluseks on meie seisukoht, et veepuudus on üks kõige pakilisemaid üleilmseid probleeme, mis on tihedalt seotud kliimamuutustega. Lisaks peame ohutuid töötingimusi väga tähtsaks kõikide tööstusharude jaoks, kusjuures tööõnnetuste raskusaste on eriti suur riikides, kus ohutusnormid on puudulikud.

Kõigi investeerimisotsuste puhul järgitakse äriühingusiseseid investeerimispõhimõtteid ja -suuniseid, mis kehtivad kogu ERGO portfelli suhtes. Sealjuures ei ole tähtis, kas investeeringuid haldab äriühing ise, kontserni varahaldur MEAG või kolmas isik. Investeerimispõhimõtted ei kehti siiski selliste investeerimistoodete (nt investeerimisfondide) osas, mille sisu ei saa mõjutada. Sellistel juhtudel on kõige tähtsam toodete valik.

Investeerimisprotsessis seame praegu prioriteediks PAI näitajad keskkonna vallas koos kasvuhoonegaaside heitkoguste, süsinikujälje ja fossiilkütuste sektoris tegutsevate äriühingutega seotud jätkusuutlikkuse näitajatega. Sotsiaal- ja tööhõivevaldkonnas keskendume PAI näitajatele, mis käsitlevad ÜRO üleilmse kokkuleppe põhimõtete rikkumist, vastuoluliste relvade tootjatele võetud kohustusi ja investeeringuid riikides, mis rikuvad sotsiaalseid eeskirju.

Peale selle vähendatakse riske investeerimisobjektide sihipärase valiku ja riskide hajutamise teel. Samuti võetakse arvesse asjakohaseid jätkusuutlikkusriske, mis võivad avaldada märkimisväärset negatiivset mõju investeeringu tasuvusele. Sama kehtib ka investeerimisotsuse põhilise negatiivse mõju kohta jätkusuutlikkusteguritele. Limiidisüsteemid ja kontrollimehhanismid tagavad, et eri emitentide, varade või turgude osakaal ei muutuks ülemäära suureks.

ESG kriteeriumide lõimimine on meie investeerimisstrateegia tähtis osa. Järgmiste varaklasside puhul võtab MEAG seetõttu uutes investeerimisotsustes arvesse individuaalselt määratletud ESG kriteeriume. ESG kriteeriume saab investeerimisprotsessi lõimida ainult siis, kui need tehakse asjaomaste andmete ja analüüside kaudu läbipaistvaks. Meie eesmärk on suurendada pidevalt ESG kriteeriumide läbipaistvust, kontrollides börsil noteeritud investeeringute emitentide ESG reitinguid ja analüüsides alternatiivsete investeeringute konkreetseid ESG kriteeriume.

Allpool esitatud joonisel on näidatud, kuidas jätkusuutlikkusteemad on kaasatud eri varaklasside investeerimisprotsessi.



Likviidsete varaklasside, näiteks aktsiate, äriühingute, riigivõlakirjade või tagatud võlakirjade korral teeme ESG kontrolli valdava osa varade puhul. Meie eesmärk on katta üle 80% nendest varadest Munich Re kontserni tasandil ESG kontrollide abil.

ERGO on teadlik, et ESG valdkonna nõuded on karmistumas. Seepärast täiustatakse pidevalt praegust lähenemisviisi, võttes arvesse muutuvat õiguskeskkonda ja klientide lisanõudmisi. Seega on aastate jooksul investeerimispõhimõtteid täiustatud ja täiendatud.

**Kaasamispõhimõtted**

Meie kontsern kaasab sihtettevõtteid individuaalselt või kollektiivsete algatuste kaudu. Üks koostööplatvorm on algatus „Climate Action 100+“, millega Munich Re ja MEAG liitusid 2020. aastal ning mis on üks suuremaid investorite juhitud algatusi kogu maailmas. Oleme veendunud, et positiivseid muutusi saab saavutada meie investeerimisobjektide ja emitentidega konstruktiivse dialoogi pidamise teel. Meie kaasamine keskendub ESG kriteeriumide pidevale parandamisele.

Dialoogi käigus käsitleme tähtsaid teemasid, nagu äriühingu juhtimise ranged standardid ning keskkonna- ja sotsiaalaspektide vastutustundlik haldamine. Muu hulgas keskendutakse kliimateemadele, mis on seotud kliimastrateegias seatud eesmärkidega. Kaasamise edukust hinnatakse igal aastal, kusjuures eesmärgiks on vähemalt kolmeaastane periood. Munich Re kontserni ESG investeeringute komitee osaleb eskaleerimisnõuete üle otsustamisel.

Kui kontserni enda varahaldur MEAG kasutab hääleõigust investeerimisobjektideks olevate äriühingute üldkoosolekutel, võetakse arvesse ka ESG kriteeriume.

MEAG vaatab korrapäraselt läbi oma osaluspoliitika ja allpool kirjeldatud kaasamise lähenemisviisi, pidades silmas käsitletavaid põhiteemasid ning arvesse võetud PAI näitajaid, samuti eesmärkide saavutamisel tehtud edusamme, et teha vajaduse korral kohandusi.

**Viited rahvusvahelistele standarditele**

Meie keskendumist vastutustundlikule äritegevusele rõhutab meie pikaajaline panustamine valdkonna põhialgatustele, sealhulgas jätkusuutliku kindlustuse põhimõtetele, ja ÜRO üleilmse kokkuleppe allkirjastamine.

Munich Re kontserni osana järgib <<üksus>> ÜRO üleilmse kokkuleppe suuniseid, mille kümme põhimõtet on äriühingutele ja organisatsioonidele tunnustatud rahvusvaheline standard inimõiguste, tööõiguste, keskkonnakaitse ja korruptsioonivastase võitluse valdkonnas.

Nende põhimõtete rikkumine mängib keskset rolli kohaldatavate välistuste puhul, mis on osa kontserni sisemise varahalduri MEAG-i läbiviidavast üldisest investeeringute hoolsuskohustusest ja koostööst äriühingutega, millesse on investeeritud (PAI näitaja „ÜRO üleilmse kokkuleppe põhimõtete või hargmaiseid ettevõtteid käsitlevate Majanduskoostöö ja Arengu Organisatsiooni (OECD) suuniste rikkumised“).

Me ei kasuta siinkohal tulevikku suunatud kliimastsenaariumit, sest see ei ole ülaltoodud põhimõtete seisukohalt asjakohane.

Munich Re oli ka üks esimesi ÜRO vastutustundliku investeerimise põhimõtete allkirjastajaid (allkirjastatud 2006. aastal) ning kohustub järgima neid asjakohasel ja ettevaataval viisil. Sel viisil näitab kontsern ja seega ka ERGO välismaailmale, et vastutus on investeeringute puhul tähtis. Selle algatuse eesmärk on parandada arusaama investeerimistegevuse mõjust keskkonna-, sotsiaal- ja juhtimisküsimustele ning toetada allakirjutanuid nende küsimuste lõimimisel oma investeerimisotsustesse.

2020. aasta jaanuaris võttis kontsern algatusega „Net-Zero Asset Owner Alliance“ ühinedes kohustuse tagada 2050. aastaks oma investeerimisportfelli CO₂-neutraalsus. Kooskõlas Pariisi kliimakokkuleppe eesmärkidega on investorite algatuse eesmärk aidata kaasa keskmise üleilmse soojenemise hoidmisele alla 1,5 °C.

Kontsern on pühendunud ka ESG riskide ja võimaluste arutamisele äriühingutega, kuhu ta soovib investeerida või kuhu ta on juba investeerinud. Munich Re on koos teiste äriühingutega ühinenud sel eesmärgil algatusega „Climate Action 100+“.

Äriühingute valik, kellega algatus koostööd teeb, põhineb muu hulgas kasvuhoonegaaside heitkoguste fulgal (PAI näitaja). Ka kontserni jaoks on kasvuhoonegaaside heitkogused üks sellise kohustuse rakendamise valikukriteeriumidest. Algatuse „Climate Action 100+“ raames mõõdetakse edusamme meie kohustuste saavutamisel järgmiste põhipunktide alusel: juhatuse järelevalve tähtsate kliimaga seotud küsimuste üle, absoluutsete heitkoguste vähendamine ja kliimaga seotud äriteabe avalikustamine.

Absoluutsete heitkoguste vähendamist kontrollitakse, et näha, kas asjaomastel äriühingutel on süsinikdioksiidi heitkoguste vähendamise eesmärgid ja sellele suunatud strateegiad (PAI näitaja „Äriühingud, kellel puuduvad algatused kasvuhoonegaaside heitkoguste vähendamiseks“, aruandlus alates 2024. aasta juulist). Nende äriühingute valimisel, kellega algatuse „Climate Action 100+“ raames võetakse kohustusi, ning eesmärkide saavutamise hindamisel hinnatakse muu hulgas ka äriühingute äristrateegia ja investeerimiskulutuste vastavust erinevatele kliimastsenaariumidele.

Selleks kasutatakse algatuse „Kliimameetmed 100+“ nullneto äriühingute võrdlusnäitajat Net Zero Company Benchmark. Kasutatud kliimastsenaariumid on 2017. aastal avaldatud „Beyond 2 Degrees Scenario“ (B2D2) ja Rahvusvahelise Energiaagentuuri „Net Zero by 2050 Scenario“ (avaldatud 2021).